《沁园春 题丁药园采芝图》
明代·钱肃润

我见丁君，太白东坡，疑其后身。奈花笺甫赐，空承主眷，金莲方照，徒叹卿文。

儋耳苍茫，夜郎惨淡，万里归来故国春。那堪羡，羡吴山越水，做散仙人。

一朝厌弃风尘，向何处桃源去问津？念高车驷马，其忧甚大，幽林邃谷，此乐为真。

采者芝舆，绮园安在？共说皤皤入漠廷。君行矣，恐图形徵访，正具蒲轮。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。